Dijous arranca a #FiraMercatGandia: Salut i Consells
12 novembre 2019

## Dijous arranca a #FiraMercatGandia: Salut i Consells12 novembre 2019Última actualització: 14 juliol 2025

![](../gestion/img/_AO_1263-copia.jpg)  
  

El **regidor delegat de Polítiques Econòmiques i Comerç, Ferran Martínez Mendoza,** acompanyat dels **farmacèutics del comitè organitzador, Cristina Morant i Joaquin Peiró**, ha presentat aquest matí una nova edició de Fira Mercat Gandia. La quarta de les 9 fires temàtiques estarà dedicada a la “Salut i Consells” i es desenvoluparà del 14 al 16 de novembre, al Mercat Municipal del Prado. Obrirà dijous de 18 a 21 h. La resta de dies, de 10 a 14 h i de 17 a 21 h.

Està organitzada pels farmacèutics de Gandia, sota el paraigua del Col·legi de Farmacèutics de València, i el suport del departament de Comerç. Pretén posar a l’abast de la ciutadania l’àmplia oferta de serveis destinats a millorar la salut i el benestar, fomentant estils de vida saludables. _“Busquem posar en valor també la tasca professional que realitzen els farmacèutics de Gandia en aspectes que van més enllà de dispensar medicaments. Són una gent molt experta i preparada. De fet, hi participen totes les farmàcies de la ciutat, a més de les del Real i Benirredrà”,_ ha indicat Martínez.  

        De nou, s’hi torna a experimentar un canvi radical en la forma d’exposar els productes, els quals no s’hi ordenen per farmàcies, sinó per sectors i tipus de serveis que es presten. Així, s’hi oferiran més de 15 serveis d’informació, test i assessorament gratuïts, amb professionals especialitzats:

*   Mesura de tensió, colesterol, ferro, sucre...
*   Psicòleg sobre estrès per a dormir (insomni i conseqüències).
*   Xicotet mercat d’aliments més adequats per a les malalties més comunes.
*   Mostra de diferents categories.
*   Dermo-analitzador de les taques en la pell, consells...
*   Informació per part de les associacions de familiars de malalts d’Azheimer, Parkinson i Càncer.
*   Mostreig venós (varius...)
*   Assessorament en nutrició infantil i adulta...
*   Fitoteràpia molecular.
*   Tòpies de pell en xiquets i adults (mostreig i informació).
*   Proves per a determinar l’ull sec (test i recomanació).
*   Màquina per a determinar la salut del cavell.
*   Productes d’ozó.
*   Coaching nutricional (per a determinar desequilibris).
*   Prevenció cardiovascular (test de factors de risc...).  

Paral·lelament hi hauran més de 20 xarrades i tallers sobre probiòtics, podologia infantil, dermatologia, nutrició, salut articular, sexual, farmàcia veterinària, psicologia...

**Divendres 15**

10:00h Salut bucal. MARIAN ORÓN. Laboratori Vitis.

12:00h Nutrició infantil. CAYETANO GARCÍA. Farmacèutic-Nutricionista.

12:30h  Vacunació de la grip – Calendari de Vacunació. ESTER PIQUER. Farmacèutica MICOF.

17:00h Probiòtics. DR. JOSÉ MIGUEL SEGUÍ. Pediatra.

18:00h Pell atòpica. ERIKA GONZALO. Farmacèutica del Laboratori Leti.

19:00h Problemes en la pell del pacient oncològic. INMACULADA LLACER. Farmacèutica del Laboratori Ozagua.

20:00h Podología infantil. MARÍA JOSÉ GARCÍA. Podòloga.

21:00h Salut articular. MAVI CAMARELLES. Farmacèutica.

_Tallers (durant tot el dia)_

Problemes de la son. Psicòleg del Laboratori Normon.

Màquina de mesurament de retorn venós. Laboratori Servier.

Complementació alimentària. Laboratori Abbott.

Mercat nutricional.

Salut sexual.

**Dissabte 15**

11:00h Taques a la pell: Melasma. DR. JOSEP BERTO. Dermatòleg.

12:00h Control de l’estrés. DRA. EMILIA TORMO. Metgessa.

12:30h Fitoteràpia de l’estrés. MARIANO OJEDA. Farmacèutic.

13:00h Manteniment i disfuncions del sòl pèlvic. ROSA PARREÑO. Matrona.

17:00h Cura del pacient enllitat. JOAQUÍN PEIRÓ. Farmacèutic.

18:00h Cura del peu diabètic. MARÍA JOSÉ GARCIA. Podòloga.

19:00h Farmacia veterinària: com cuidar a la teua mascota. BEATRIZ ROMÁN.  Farmacèutica.

20:00h Pares negociant amb fills adolescents. AMPARO PEIRÓ. Psicòloga.

_“Una programació extraordinària i amplíssima que toca molts aspectes de la salut. Recomanaria la gent que demanés informació en la seua farmàcia o a través de la web i les xarxes de Fira Mercat Gandia”,_ ha conclòs el regidor de Polítiques Econòmiques i Comerç.

**Espai Moda: Nou èxit**

D’altra banda, Martínez ha fet balanç d’Espai Moda, la fira que es va celebrar del 7 al 9 de novembre passats i a la qual hi van assistir més de 4.900 persones. El 75’24% era de Gandia, la resta de la Safor (17’05%) i un 7’71% de fora de la comarca.

Un èxit de participació, que supera les expectatives inicials, també pel que fa a la satisfacció; Els visitants atorguen una nota de 8’5 (sobre 10), mentre que els expositors li donen a Espai Moda un 9.

Tot i que l’objectiu principal de Fira Mercat Gandia és la promoció, cal dir que el volum de venda directa també ha sigut molt alt.

_“Les dades ens encoratgen a seguir treballant en un projecte que hem encetat amb tanta il·lusió”._

[Twittear](https://twitter.com/share)